als_Latn dik_Latn sag_Latn
Edhe pse fillimi i vitit 2013 ishte triumfues për Anne Hathaway, pasi ajo mori shumë çmime për performancën në Les Miserables, është edhe periudha kur kundër saj filloi Hatha-hate, një sulm nga ana e publikut.
Në një intervistë të re për Harper’s Bazaar, Hathaway tha anën e saj të historisë, duke kujtuar reagimin që pati, kur lexoi një artikull, i cili ngrinte pyetjen ‘Pse të gjithë e urrejnë Anne Hathaway-n?’.
“Isha në krizë”- thotë ajo. Tani do ta kisha përballuar më mirë. Vërtetë! Do ta lija gjendjen të qetësohej, por në atë kohë po luaja ende pjesërisht rolin e Fanitnës. Po e identifikoja ende veten me një viktimë.”
Hathaway foli për eksperiencën e saj në Golden Globes 2013, në të cilin mbajti një fjalim shumë të sikletshëm. Fjala e parë që tha ishte ‘blergh’ dhe më vonë mori mikrofonin, kur ‘Les Miserables’ fitoi çmimin si Filmi më i mirë, në zhanerin muzikal ose komedi.
Për momentin gjatë fitores së filmit, Hathaway, e cila në fjalimin e saj harroi të falenderonte manaxherin e saj prej 15 vitesh, tha: “Ndërsa gjithë të tjerët po ngjiteshin në skenë, unë fola. Duhet të kisha shkuar pas të tjerëve. E pranoj, u tregova pa edukatë. Njerëzit thanë që ai ishte veprim egoist. Nuk e di.”.
Hathaway shpjegoi gjithashtu historinë e fustanit të saj, të zgjedhur në minutën e fundit, në ndarjen e çmimeve Oscar. Fustani u bë gjithashtu obejkt sulmi, pasi nxirrte në pah thithat e gjoksit. Hathaway tha: “Shihem në pasqyrë, kthehem nga Adam (bashkëshorti) dhe i them ‘Duket sikur thithat e mia janë forcuar’. 'Dukesh shumë e bukur thotë ai. Tapeti i Kuq do të mbyllet. Duhet të shkojmë' tha ai”.
Urrejtja e publikut pas gjithë këtyre veprimeve ishte shumë e fortë, aq sa u analizua në shumë revista apo faqe internet nga Buzfeed, te New York Times, te The Cut e Salon.
Ndërsa Hathaway i ishte larguar vëmendjes së publikut që pas Oscar-ëve, rikthehet në ekranet e kinemave me “Interstellar”. Kopertina, e cila është drejtuar nga George Lois, personi që e shndërroi Muhammad Ali-në në njeri të shenjtë, ka temën “Puthini dhe pajtohuni”.
A do e pranojë publiku sërish Anne-n?
Burimi:Entertainment Weekly
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn